EkBass/fiwiki-20250220-pages-articles huggingface dataset:
Vuoristolattana

Vuoristolattana eli vuoristoplanaria (Crenobia alpina) on Euroopassa tavattava purolattana, joka elää lähes yksinomaan kylmissä lähteissä ja lähdepuroissa. Sen levinneisyysalue ulottuu Skandinaviasta Britteinsaarille ja Etelä- Eurooppaan. Suomessa vuoristolattana elää vain Lapin puhtaimmissa tunturipuroissa.Bylund, Göran: Laakamadot (Platyhelminthes). Teoksessa Keski- ja Etelä-Euroopassa laji elää ainoastaan vuoristoseuduilla. Vuoristolattana on mahdollisesti jääkauden jälkeinen reliktilaji, jonka alkuperä on Alpeilla. Geenitutkimusten perusteella vuoristolattana on lajikompleksi, joka koostuu useasta kryptisestä lajista. Vuoristolattana on väriltään yleensä tummanharmaa, joskus ruskea tai mustahko. Se voi kasvaa noin 15 millimetrin pituiseksi. == Lähteet == == Aiheesta muualla == * Suomen Lajitietokeskus: Crenobia alpina Luokka:Purolattanat
Karibianhaikara

Karibianhaikara (Egretta tricolor) on haikaroiden heimoon kuuluva lintulaji, jota tavataan Etelä- ja Pohjois-Amerikassa. == Lähteet == Luokka:Haikarat
Songs of Kirka

Songs of Kirka on suomalaisen a cappella -yhtye Club for Fiven 1. maaliskuuta 2019 julkaistu kahdeksas studioalbumi. == Kappaleet == # # # # # # # == Lähteet == Luokka:Vuoden 2019 albumit Luokka:Club for Fiven albumit
Virret (Club for Fiven albumi)

Virret on suomalaisen a cappella -yhtye Club for Fiven 24. syyskuuta 2020 julkaistu yhdeksäs studioalbumi. == Kappaleet == # # # # # # # # # == Lähteet == Luokka:Vuoden 2020 albumit Luokka:Club for Fiven albumit
Stanley Miller

Stanley Lloyd Miller (7. maaliskuuta 1930 Oakland, Kalifornia, Yhdysvallat – 20. toukokuuta 2007 National City, Kalifornia, Yhdysvallat) oli yhdysvaltalainen kemisti, joka käänteentekevillää elämän syntyä koskevilla tutkimuksillaan osoitti, että elämän kannalta tärkeitä molekyyleja voidaan yksinkertaisilla kemiallisilla prosesseilla tuottaa epäorgaanisista aineista. ==Elämä ja ura== Miller suoritti kemian perusopinnot Kalifornian yliopistossa Berkeleyssä, minkä jälkeen hän väitteli tohtoriksi Chicagon yliopistossa. Miller siirtyi Columbian yliopistoon vuonna 1955. Vuonna 1960 hänen Chicagon yliopiston opettajansa Harold Urey palkkasi hänet Kalifornian yliopiston uudelle San Diegon kampukselle, jossa hän vietti uransa loppuosan. Hänestä tuli siellä kemian laitoksen professori vuonna 1968. Vuonna 1953 Miller, joka oli tuolloin 23-vuotias jatko-opiskelija, ja Urey suorittivat Chicagon yliopistossa kuuluisan Millerin-Ureyn kokeen, joka silloisen tiedon mukaan simuloi varhaisen maapallon ilmakehän koostumusta. Miller ja Urey onnistuivat tuottamaan koelaitteistollaan useita elämän kannalta tärkeitä molekyyleja, kuten aminohappoja, sokereita ja nukleotidiemäksiä. San Diegossa Miller kehitti kuuluisaa koettaan ja osoitti, miten yhä useammat elämän käyttämät peruskemikaalit olisivat voineet syntyä luonnollisissa olosuhteissa. Hän tai muut eivät kuitenkaan kyenneet osoittamaan uskottavasti, kuinka nämä kemikaalit olisivat voineet muodostua eläviksi soluiksi tai makromolekyyleiksi. ==Lähteet== ==Aiheesta muualla== Luokka:Yhdysvaltalaiset kemistit Luokka:Yhdysvaltalaiset professorit Luokka:Vuonna 1930 syntyneet Luokka:Vuonna 2007 kuolleet
Sargentinkuusi

Sargentinkuusi (Picea brachytyla) on kuusten (Picea) sukuun kuuluva havupuu, jota tavataan Kiinassa, Intiassa sekä Myanmarissa. == Lähteet == == Aiheesta muualla == * Finto: Kassu – Kasvien suomenkieliset nimet: Sargentinkuusi (Picea brachytyla) * UniProt: Taxonomy – Picea brachytyla * The Plant List: Picea brachytyla * Global Biodiversity Information Facility (GBIF): Picea brachytyla * Flora of China: Picea brachytyla * Conifers.org: Picea brachytyla Luokka:Kuuset Luokka:Aasian puut Luokka:Uhanalaiset kasvit
Friedrich Meili

Friedrich Meili (2. huhtikuuta 1848 Hinwil – 15. tammikuuta 1914 Zürich) oli sveitsiläinen juristi ja oikeustieteilijä. Hänellä oli asianajotoimisto Zürichissä, kun hän oli ensin opiskellut Sveitsissä ja Saksassa oikeustieteitä ja saanut tohtorinarvon Jenassa vuonna 1870.https://hls-dhs- dss.ch/de/articles/015771/2008-05-05/ Hänestä tuli Zürichin yliopiston dosentti ja professori. Hän oli juristina monipuolinen, hallitsi sekä yksityis- että julkisoikeutta sekä kansainvälistä oikeutta sekä talousjuridiikkaa. Erityisen kiinnostunut hän oli liikenne-, myös tietoliikenneasioiden juridiikasta. Hän myös julkaisi teokset "Das internazionale Zivilprozessrecht" ja "Die Kodifikazion des Automobilrechts" sekä "Die drachtlose Telegraphie im internen Recht und Völkerrecht" ja paljon muuta etenkin 1900-luvun ensimmäisellä vuosikymmenellä. == Lähteet == Luokka:Sveitsiläiset juristit Luokka:Sveitsiläiset professorit Luokka:Zürichin yliopiston professorit Luokka:Vuonna 1848 syntyneet Luokka:Vuonna 1914 kuolleet
Axel Mauritz Stolpe

Axel Mauritz Stolpe (21. syyskuuta 1854 Sipoo – 27. lokakuuta 1892 Tukholma) oli suomalainen juristi ja Loviisan pormestari.Ylioppilasmatrikkeli 1853–1899Dödsfall, Åbo Underrättelser, 30.10.1892, nro 295, s. 2, Kansalliskirjaston digitaaliset aineistot Stolpen vanhemmat olivat kauppias Gustaf Stolpe ja Karolina Gustava Wikström. Hän pääsi ylioppilaaksi Helsingin yksityislyseosta 1873 ja suoritti oikeustutkinnon Helsingin yliopistossa 1880. Stolpe sai varatuomarin arvon 1884. Stolpe oli Loviisan pormestarina vuodesta 1885 alkaen. Stolpe oli naimisissa vuodesta 1884 Maria Simolinin kanssa. == Lähteet == Luokka:Suomalaiset juristit Luokka:Loviisan pormestarit ja kaupunginjohtajat Luokka:Vuonna 1854 syntyneet Luokka:Vuonna 1892 kuolleet
Evinrude

Evinrude Outboard Motors oli yhdysvaltalainen perämoottorien valmistaja. Vuosina 1906–2020 toiminut yritys oli alallaan maailman vanhin. Yhdysvaltalais-norjalaisen Ole Evinruden Milwaukeessa perustama yritys oli viime vuosinaan kanadalaisen Bombardier Recreational Productsin (BRP) omistuksessa. Evinrude tunnettiin Yhdysvaltojen markkinoilla perämoottoreiden vakaana suunnannäyttäjänä, Johnson kestävistä ja käytännöllisistä ja Mercury nopeista moottoreistaan. Evinrude ja Johnson olivat pitkään saman, vuonna 1935 perustetun Outboard Marine Corporationin (OMC) omistuksessa, kunnes emoyhtiö teki konkurssin 2001 ja Bombardier osti molemmat merkit ja siirsi ne 2003 perustettuun itsenäiseen Bombardier Recreational Products (BRP) -yhtiöön. BRP lopetti Johnson-merkin vuonna 2007 ja sitten myös Evinruden 2020. Evinrude- tehtaan 300 työntekijää työttömiksi jättäneen lopettamispäätöksen takana oli BRP:n mukaan Covid-19-pandemian tuomat lisävaikeudet perämoottorien pitkään jatkuneelle laskevalle kysynnälle. OMC valmisti vuosina 1962–1970 myös lujitemuoviveneitä merkeillä Evinrude, Johnson ja OMC. Muotit myytiin Chris- Craft-venevalmistajalle. ==Lähteet== ==Aiheesta muualla== Luokka:Yhdysvaltalaiset teollisuusyritykset Luokka:Venemoottorit Luokka:Moottorivalmistajat
Kotov

Kotov on muun muassa seuraavien henkilöiden sukunimi: * Aleksandr Kotov (1913–1981), neuvostoliittolainen shakinpelaaja ja kirjailija * Andrei Kotov (s. 1994), kazakstanilainen karateka * Mihail Kotov (1918–1993), neuvostoliittolainen diplomaatti * Oleg Kotov (s. 1965), venäläinen kosmonautti * Tatjana Kotova (s. 1976), venäläinen pituushyppääjä.
Melodifestivalen 1983

Melodifestivalen 1983 oli Ruotsissa järjestetty laulukilpailu, jossa valittiin Ruotsin edustaja vuoden 1983 Eurovision laulukilpailuun. Kilpailuun valittiin kymmenen kappaletta. Kilpailu pidettiin Palladium-kulttuurirakennuksessa Malmössä 26. helmikuuta. Voittajan valitsivat 11 ympäri Ruotsia kokoontunutta alueraatia kahdella kierroksella. Ensimmäisellä kierroksella raadit valitsivat viisi kappaletta toiselle kierrokselle, jossa voittaja äänestettiin. Kilpailun voitti Carola Häggkvist kappaleella "Främling", joka oli toisella kierroksella kaikkien alueraatien suosikki. ==Tulos== ===Ensimmäinen kierros=== :Toiselle kierrokselle päässeet värjätty, ensimmäisen kierroksen tarkempaa tulosta ei julkaistu. Numero Artisti Kappale Lauluntekijä(t) Jatkossa 1 Ritz "Marionett" Monica Forsberg, Peter Wanngren Kyllä 2 Kerstin Dahlberg "Här är min sång till dig" Olle Bergman, Claes Bure Ei 3 Karin Glenmark "Se" Östen Warnerbring Kyllä 4 Kikki Danielsson "Varför är kärleken röd?" Torgny Söderberg Kyllä 5 Peter Lundblad & Agneta Olsson "Vill du ha mig efter gryningen" Peter Lundblad, Agneta Olsson Ei 6 Karina Rydberg "Nu börjar mitt liv" Peter Himmelstrand Ei 7 Ann-Louise Hanson & John Ballard "Bara en enda gång" Ingela 'Pling' Forsman, Anders Glenmark Kyllä 8 Maria Wickman "Okej, jag ger mig" Anders Hall, Johan Nordlander, Henrik Wikström Ei 9 Nils-Åke Runesson "Värmen som du gav" Nils- Åke Runesson, Lennart Kristensson Ei 10 Carola Häggkvist "Främling" Lasse Holm, Monica Forsberg Kyllä ===Toinen kierros=== Numero Artisti Kappale Pisteet Sija 1 Ritz "Marionett" 34 4 2 Karin Glenmark "Se" 37 3 3 Kikki Danielsson "Varför är kärleken röd?" 45 2 4 Ann-Louise Hanson & John Ballard "Bara en enda gång" 27 5 5 Carola Häggkvist "Främling" 88 1 ====Pistetaulukko==== Kappale Luulaja Norrköping Uumaja Karlstad Falun Göteborg Sundsvall Växjö Örebro Tukholma Malmö Yht. "Marionett" 1 4 2 2 4 6 2 6 1 4 2 34 "Se" 6 2 4 1 6 4 4 1 2 1 6 37 "Varför är kärleken röd" 4 6 6 6 2 2 6 2 4 6 1 45 "Bara en enda gång" 2 1 1 4 1 1 1 4 6 2 4 27 "Främling" 8 8 8 8 8 8 8 8 8 8 8 88 ==Lähteet== *http://natfinals.50webs.com/70s_80s/Sweden1983.html *https://eurovisionworld.com/national/sweden/melodifestivalen-1983 Luokka:Eurovision laulukilpailu 1983 Luokka:Melodifestivalen
Elizabeth Acevedo

Elizabeth Acevedo on dominikaanilais-yhdysvaltalainen prosaisti ja runoilija. Acevedon esikoisteos The Poet X (suom. Runoilija X) nousi The New York Timesin bestseller-listalle. Acevedo sai teoksesta National Book Awardin nuortenkirjallisuuden sarjassa vuonna 2018. Vuonna 2019 hänelle myönnettiin teoksesta myös Michael L. Printz -palkinto ja arvostettu brittiläinen kirjallisuuspalkinto, Carnegie-mitali. Acevedo on voittanut myös lavarunouden National Poetry Slamin ja Beltway Grand Slamin. Acevedo asuu Washington D.C.:ssä. Hän on dominikaanilaisten maahanmuuttajien lapsi. Ennen esikoisteoksensa julkaisua hän työskenteli englanninopettajana Marylandissä. Hän on suorittanut kandidaatin tutkinnon esittävissä taiteissa George Washingtonin yliopistossa ja maisterin tutkinnon luovassa kirjoittamisessa Marylandin yliopistossa. ==Suomennetut teokset== * * * ==Lähteet== ==Aiheesta muualla== * Elizabet Acevedon verkkosivut Luokka:Yhdysvaltalaiset nuortenkirjailijat Luokka:Elävät henkilöt Luokka:Syntymävuosi puuttuu
Münchenin piirikunta

Münchenin piirikunta () on Ylä-Baijerin hallintopiirissä sijaitseva piirikunta Münchenin osavaltiossa Saksassa. Se ympäröi etelästä, idästä ja pohjoisesta Münchenin kaupunkia, joka ei itse kuulu piirikuntaan. Münchenin piirikunta on väkiluvultaan Baijerin suurin piirikunta. Vuoden 2020 lopussa sen väkiluku oli 349 685\. Piirikunnan suurin kaupunki on Unterschleißheim. Piirikunnan pinta- ala on 667,2 neliökilometriä, ja siihen kuuluu 29 kuntaa. == Lähteet == == Aiheesta muualla == * Piirikunnan verkkosivut *
Axel Åberg

Axel Arvid Åberg (19. syyskuuta 1868 Vartiokylä – 21. elokuuta 1929) oli suomalainen arkkitehti.Axel Åbergin kuolinilmoitus, Hufvudstadsbladet, 22.08.1929, nro 225, s. 2, Kansalliskirjaston digitaaliset aineistotAxel Arvid Åbergin hautakivi Hietaniemen vanhalla hautausmaalla, Suomen Sukututkimusseura, Hautakirjoituksia ja hautakuvia Axel Åbergin isä Karl Gustaf Åberg (1815–1889) omisti Nissasin ratsutilan Vartiokylässä. Karl Gustaf Åbergin pojista Gustaf Adolf Åberg (1845–1888) keräsi kansanperinnettä Uudenmaan ruotsinkieliseltä maaseudulta, Magnus Åberg oli opettajana Porvoon kansanopistossa ja Axel Åberg oli arkkitehtinä rautateillä sekä toimitti myös Helsingfors-nimistä lehteä yhdessä Frans Johan Valbäckin kanssa.Petteri Liikkanen : Purjelaivojen mallien konservointi, Metropolia Ammattikorkeakoulu, Huonekalukonservoinnin opinnäytetyö 25.04.2016, luku 2.2 Karl Gustaf Åbergin jälkikasvu Axel Åberg oli naimisissa Aina Alina Ehrstedtin (1875–1947) kanssa. == Suunnittelutöitä == * Vuosaaren ja Vartiokylän ruotsalainen kansakoulu, Rantakiventie 13, Helsinki 1901, tuhoutui tulipalossa 16. lokakuuta 2020 Kannanotto Rantakiventien koulun purkamisasiasta, Vuosaari-seuran kannanotto 31.10.2016, Vuosaari-Seura tiedottaa 13/2016Entinen kyläkoulu paloi käyttökelvottomaksi Vuosaaren Rantakiventiellä, Itä-Helsinki Media 17.10.2020 * Mellunkylän ruotsalainen kansakoulu * Rautateiden postitalo, Asemantie 5 Kerava 1913 Kerava arkkitehtuurikartta 2018 * Leppäveden rautatieasema 1917 Keski-Suomen maakunnallisesti merkittävät rakennetut kulttuuriympäristöt 216 kohdeluettelo * Pasilan konepajan aluskehitysosastorakennus, Helsinki 1919, arkkitehti John Stolpen kanssa. Yksi Vallilan makasiinirakennus muutetaan toimistokäyttöön Helsingissä, Rakennuslehti 20.2.2013 == Lähteet == Luokka:Suomalaiset arkkitehdit Luokka:Vuonna 1868 syntyneet Luokka:Vuonna 1929 kuolleet
Melodifestivalen 1982

Melodifestivalen 1982 oli Ruotsissa järjestetty laulukilpailu, jossa valittiin Ruotsin edustaja vuoden 1982 Eurovision laulukilpailuun. Kilpailuun valittiin kymmenen kappaletta ja se pidettiin 27. helmikuuta Liseberghallenissa Göteborgissa. Voittajan valitsivat yhdeksän eri ikäryhmien muodostamaa raatia. Äänestys pidettiin kaksiosaisena. Ensimmäisellä kierroksella kukin raati antoi yhden äänen viidelle kappaleelle, jotka se halusi toiselle kierrokselle. Toisella kierroksella kukin raati pisteytti kappaleet kaavalla 1-2-4-6-8. Kilpailun voitti yhtye Chips kappaleella "Dag efter dag". ==Tulos== ===Ensimmäinen kierros=== :Toiselle kierrokselle päässeet värjätty. Numero Artisti Kappale Lauluntekijä(t) Pisteet 1 Little Gerhard & Yvonne Olsson "Hand i hand med dig" Little Gerhard, Börje Carlsson 4 2 Lena Ericsson "Någonting har hänt" Staffan Ehrling, Britt Lindeborg 6 3 Chattanooga "Hallå hela pressen" Strix Q, Mia Kempff 4 4 Charlie Hillson "Då kommer min ängel" Charlie Hillson 1 5 Ann-Louise Hanson "Kärleken lever" Anders Glenmark 4 6 Annika Rydell & Lars Westman "Här har du din morgondag" Lasse Westman, Kjell Isaksson, Inger Isaksson 4 7 Liza Öhman "Hey-hi-ho" Martin Contra, Björn Frisén 6 8 Shanes "Fender 62" Kit Sundqvist, Håkan Thanger 3 9 Maria Wickman "Dags att börja om igen" Hasse Olsson 4 10 Chips "Dag efter dag" Lasse Holm, Monica Forsberg 9 ====Pistetaulukko==== Kappale 15-20 20-25 25-30 30-35 35-40 40-45 45-50 50-55 55-60 Yht. Hand i hand med dig - - - 1 1 1 1 - - 4 Någonting har hänt 1 1 1 - 1 1 - 1 - 6 Hallå hela pressen 1 - 1 1 1 - - - - 4 Då kommer min ängel 1 - - - - - - - - 1 Kärleken lever - 1 - 1 - 1 - 1 - 4 Här har du din morgondag - - 1 - - - 1 1 1 4 Hey hi ho 1 1 1 1 1 - - - 1 6 Fender 62 - - - - - 1 1 - 1 3 Dags att börja om igen - 1 - - - - 1 1 1 4 Dag efter dag 1 1 1 1 1 1 1 1 1 9 ===Toinen kierros=== Numero Artisti Kappale Pisteet Sija 1 Lena Ericsson "Någonting har hänt" 39 2 2 Chattanooga "Hallå hela pressen" 28 4 3 Ann-Louise Hanson "Kärleken lever" 25 5 4 Liza Öhman "Hey-hi-ho" 33 3 5 Chips "Dag efter dag" 64 1 ====Pistetaulukko==== Kappale 15-20 20-25 25-30 30-35 35-40 40-45 45-50 50-55 55-60 Yht. "Någonting har hänt" 2 8 4 1 6 4 6 4 4 39 "Hallå hela pressen" 8 1 6 6 2 2 1 1 1 28 "Kärleken lever" 1 2 1 2 1 6 4 6 2 25 "Hey-hi-ho" 4 4 2 8 4 1 2 2 6 33 "Dag efter dag" 6 6 8 4 8 8 8 8 8 64 ==Lähteet== *http://natfinals.50webs.com/70s_80s/Sweden1982.html *https://eurovisionworld.com/national/sweden/melodifestivalen-1982 Luokka:Eurovision laulukilpailu 1982 Luokka:Melodifestivalen
Mihajlo Pupin

Mihajlo Idvorski Pupin (, myös kirjoitusasussa Michael Idvorsky Pupin; 4. lokakuuta 1858 Idvor, Itävallan keisarikunta – 12. maaliskuuta 1935 New York City) oli serbialais-yhdysvaltalainen fyysikko. Pupin kehitti menetelmän, jolla puhelinliikenteen kantamaa voitiin pidentää kytkemällä johdolle induktanssia lisääviä keloja kumoamaan kapasitanssia. Menetelmää kutsutaan keksijänsä mukaan pupinoinniksi. ==Elämä ja ura== Pupinin perhe oli serbialaista alkuperää, ja hänen lukutaidottomat vanhempansa kannustivat häntä kouluttautumaan. Hän muutti Yhdysvaltoihin vuonna 1874 ja teki sekalaisia töitä ennen kuin hän suoritti kandidaatin tutkinnon vuonna 1883. Samana vuonna hänestä tuli Yhdysvaltain kansalainen. Pupin opiskeli sitten Cambridgen yliopistossa ja väitteli tohtoriksi Berliinin yliopistossa vuonna 1889. Vuonna 1889 hän aloitti matemaattisen fysiikan opettamisen Columbian yliopistossa. Pupinin sähkötekniikan alan keksintöihin kuului muun muassa laitteita, joita käytettiin laajalti lennätin- ja puhelinliikenteessä. Patenttiensa myötä hänestä tuli vauras, ja hän käytti omaisuuttaan stipendirahastojen, säätiöiden ja museoiden rahoittamiseen. Pupin tutki myös röntgensäteitä ja kehitti uuden menetelmän röntgenkuvien ottamiseen. Pupin sai vuonna 1924 Pulitzer-palkinnon omaelämäkerrallisesta teoksestaan From Immigrant to Inventor (1923). Hänet valittiin Yhdysvaltain kansallisen tiedeakatemian jäseneksi vuonna 1904 ja hän oli NASA:n edeltäjän NACA:n perustajia vuonna 1915. Presidentti Woodrow Wilsonin läheisenä ystävänä Pupin oli neuvonantajana Jugoslavian rajojen määrittämisessä ensimmäisen maailmansodan päättymisen jälkeen. ==Lähteet== ==Aiheesta muualla== Luokka:Yhdysvaltalaiset fyysikot Luokka:Serbialaiset fyysikot Luokka:Yhdysvaltalaiset professorit Luokka:Vuonna 1858 syntyneet Luokka:Vuonna 1935 kuolleet
Mårten Theodor Stenius

Mårten Theodor Stenius (20. elokuuta 1833 Kitee – 12. helmikuuta 1893 Käkisalmi) oli suomalainen juristi ja Käkisalmen pormestari.Ylioppilasmatrikkeli 1853–1899Dödsfall, Finlands Allmänna Tidning, 14.02.1893, nro 37, s. 1, Kansalliskirjaston digitaaliset aineistot Steniuksen vanhemmat olivat kappalainen, varapastori Bengt Mårten Stenius (1798–1846) ja Anna Henrika Winter. Hän pääsi ylioppilaaksi Kuopion kymnaasista 1856 ja suoritti Helsingin yliopistossa tuomarintutkinnon 1861 ja kameraalitutkinnon 1862. Stenius sai varatuomarin arvon 1871.Yrjö Kotivuori, Ylioppilasmatrikkeli 1640–1852: Bengt Mårten Stenius. Verkkojulkaisu 2005. Luettu 18.12.2021. Stenius oli Käkisalmessa oikeusraatimiehenä vuodesta 1862, makasiininhoitajana vuodesta 1871 ja pormestarina vuodesta 1872 alkaen. Stenius oli naimisissa 1863–1869 Emilia Gabriela Kristina Hartmanin (k. 1869) kanssa. Steniuksen veli oli Suomen Pankin johtokunnan jäsen, valtioneuvos Karl Fridolf Stenius (1839–1926). == Lähteet == Luokka:Suomalaiset juristit Luokka:Käkisalmen kaupunginjohtajat Luokka:Vuonna 1833 syntyneet Luokka:Vuonna 1893 kuolleet
Melodifestivalen 1981

Melodifestivalen 1981 oli Ruotsissa järjestetty laulukilpailu, jossa valittiin Ruotsin edustaja vuoden 1981 Eurovision laulukilpailuun. Kilpailuun valittiin viisi kappaletta, ja se pidettiin 21. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kukin antoi kappaleille pisteitä kaavalla 1-2-4-6-8. Kilpailun voitti Björn Skifs kappaleella "Fångad i en dröm". ==Tulos== Numero Artisti Kappale Lauluntekijä(t) Pisteet Sija 1 Janne Lucas Persson "Rocky Mountain" Janne Lucas Persson, Göran Ledstedt 50 3 2 Anders Glenmark "Det är mitt liv - det är jag" Anders Glenmark 41 4 3 Kicki Moberg "Men natten är vår" Agnetha Fältskog, Ingela "Pling" Forsman 28 5 4 Björn Skifs "Fångad i en dröm" Björn Skifs, Bengt Palmers 59 1 5 Sweets 'n' Chips "God morgon" Lasse Holm, Torgny Söderberg 57 2 ===Pistetaulukko=== Kappale Falun Göteborg Karlstad Luulaja Malmö Norrköping Sundsvall Uumaja Växjö Örebro Tukholma Yht. "Rocky Mountain" 8 4 4 6 4 6 6 4 4 2 2 50 "Det är mitt liv - det är jag" 4 6 8 1 2 2 2 6 1 1 8 41 "Men natten är vår" 1 1 1 2 1 1 8 1 2 4 6 28 "Fångad i en dröm" 6 8 6 8 8 4 1 2 6 6 4 59 "God morgon" 2 2 2 4 6 8 4 8 8 8 1 53 ==Lähteet== *http://natfinals.50webs.com/70s_80s/Sweden1981.html *https://eurovisionworld.com/national/sweden/melodifestivalen-1981 Luokka:Eurovision laulukilpailu 1981 Luokka:Melodifestivalen
Johan Leonard Sohlman

Johan Leonard Sohlman (7. syyskuuta 1851 Parikkala – 25. lokakuuta 1885 Hamina) oli suomalainen juristi ja Haminan pormestari.Ylioppilasmatrikkeli 1853–1899Johan Leonard Sohlmanin kuolinilmoitus, Uusi Suometar, 11.11.1885, nro 262, s. 1, Kansalliskirjaston digitaaliset aineistot Sohlmanin vanhemmat olivat varamaanmittari Johan Sohlman ja Katarina Margareta Kranck. Hän pääsi ylioppilaaksi Helsingin normaalikoulusta 1870 ja suoritti Helsingin yliopistossa tuomarintutkinnon 1873. Sohlman sai varatuomarin arvon 1876. Sohlman oli Haminassa oikeusraatimiehenä vuodesta 1877 ja pormestarina vuodesta 1883 alkaen.Folkwännen, 26.10.1885, nro 248, s. 2, Kansalliskirjaston digitaaliset aineistot Johan Leonard Sohlman oli naimisissa vuodesta 1878 Maria Staudingerin kanssa. Heidän poikansa oli majuri ja matsänhoitaja Selim Armas Sohlman (1879–1936). == Lähteet == Luokka:Suomalaiset juristit Luokka:Haminan pormestarit ja kaupunginjohtajat Luokka:Vuonna 1851 syntyneet Luokka:Vuonna 1885 kuolleet
Popan luonnonsuojelualue

Popan luonnonsuojelualue Popan koskien ympärillä oleva luonnonsuojelualue Itä- Kavangolla Namibiassa. Kosket ovat Okavangojoen varrella paikassa, jossa joki kulkee Caprivin kaistaleen poikki matkallaan kohti Botswanaa, Divundun ja Baganin välillä. Kun vesi on matalalla, voi nähdä, että koskien korkeusero on noin 4 metriä. Popan luonnonsuojelualue on pinta-alaltaan 0,25 km², ja se on perustettu vuonna 1989. Alueella on virtahepoja, krokotiileja ja siellä on nähty 417 lintulajia. Kasvisto on rehevää savannikasvistoa. Turistien aktiviteetteja Popassa on patikointi, kalastus ja lintujen bongaaminen. Uiminen ei joessa olevien krokotiilien vuoksi ole suositeltavaa. Mahangon luonnonsuojelualue on lähellä, noin 14 km päässä. == Lähteet == Luokka:Namibian luonnonsuojelualueet
Emil Danielsson (saarnaaja)

Emil Danielsson (1878–1965) oli suomalainen merimies ja suomalaisen helluntailiikkeen ensimmäinen lähetyssaarnaaja. Danielsson tuli uskoon 25-vuotiaana Kapkaupungissa norjalaisen siirtokunnan järjestämässä C. Shongin kokouksessa. Danielsson meni kasteelle vuonna 1903. Etelä-Afrikassa Danielsson avusti norjalaisia ja englantilaisia lähetyssaarnaajia Durbanin alueella. Joitain vuosia myöhemmin hän osallistui myös englantilaisen baptistilähetyksen työhön Kenian Kisumussa. Vuonna 1911 Danielsson osallistui Thomas Ball Barrattin kokouksiin Oslossa. Danielsson oli Barrattin avustaja tämän lähetystyömatkoilla Suomeen.Ahonen 1994, s. 42-48 Vuonna 1912 Danielsson siunattiin helluntaiherätyksen lähetyssaarnaajan tehtävään. Danielsson toimi lähetyssaarnaajana Keniassa vuoteen 1919 saakka. Danielsson toimi suurimman osan työkaudestaan norjalaisten lähetyssaarnaajien työyhteydessä. Danielsson anoi siirtomaahallitukselta maata oman lähetysaseman avaamiseksi, mutta sai vuonna 1914 kieltävän vastauksen. Suomeen palattuaan Danielsson avioitui. Aikeet paluusta lähetyssaarnaajaksi peruuntuivat, kun Danielssonin puoliso sairastui vakavasti ja kuoli. Puolisonsa kuoleman jälkeen Danielsson teki lähetystyötä kotimaassa asuen muun muassa Hirvensalmella sekä Kinnulassa.Ahonen 1994, s. 72Ahonen 1994, s. 125-126 == Lähteet == * === Viitteet === Luokka:Vuonna 1878 syntyneet Luokka:Vuonna 1965 kuolleet Luokka:Suomalaiset helluntailaiset pastorit Luokka:Suomen helluntaiherätyksen lähetystyöntekijät
Cuorgnè

Cuorgnè () on kunta Italiassa Piemonten alueella sijaitsevassa Torinon metropolikaupungissaCuorgnè Sapere.it Cuorgnè Enciclopedia Treccani Cuorgnè Turismo Torino . Vuoden 2022 alussa kunnassa oli arviolta 9 413 asukasta. ==Lähteet== ==Aiheesta muualla== Luokka:Torinon metropolikaupungin kunnat
Negatiiviset Nuoret (albumi)

Negatiiviset Nuoret on saman nimisen yhtyeen 21. huhtikuuta 2017 julkaistu debyyttialbumi. Albumista ilmestyi vinyylipainos 11. maaliskuuta 2022. == Kappaleet == # # # # # # # # # # # == Arvostelut == * Soundi: Kun ruma sana sanotaan niin kuin se on – Negatiivisten Nuorten esikoinen on tehokasta keskisormen heiluttelua Viitattu 18.12.2021. == Lähteet == Luokka:Suomalaiset albumit Luokka:Vuoden 2017 esikoisalbumit
Liina Kersna

Liina Kersna (s. 3. huhtikuuta 1980 Tallinna) on virolainen reformipuolueen poliitikko. Hän oli Viron opetus- ja tiedeministeri vuosina 2021–2022. Tätä ennen hän oli edustaja riigikogussa vuosina 2015–21. Kersna on opiskellut Tarton yliopistossa journalismia, suhdetoimintaa ja koulutuksen järjestämistä. Vuosina 1998–2002 hän työskenteli Viron radiossa toimittajana. Kesäkuusta heinäkuuhun 2022 Kersna toimi myös Viron kulttuuriministerinä, kun pääministeri Kaja Kallas erotti keskustapuolueen ministerit. ==Yksityiselämä== Kersna on naimisissa ja hänellä on poika. ==Lähteet== ==Aiheesta muualla== * Liina Kersna Viron hallituksen verkkosivuilla * Liina Kersna Viron koulutus- ja tiedeministeriön verkkosivuilla * Liina Kersna Reformipuolueen verkkosivuilla Luokka:Viron opetusministerit Luokka:Viron kulttuuriministerit Luokka:Riigikogun jäsenet Luokka:Viron reformipuolueen poliitikot Luokka:Virolaiset toimittajat Luokka:Vuonna 1980 syntyneet Luokka:Elävät henkilöt
August Edvard Rydman

August Edvard Rydman (27. marraskuuta 1864 Liminka – 23. joulukuuta 1915 Kotka) oli suomalainen juristi ja Kotkan pormestari.Ylioppilasmatrikkeli 1853–1899Kuolleita, Helsingin Sanomat, 27.12.1915, nro 352, s. 3, Kansalliskirjaston digitaaliset aineistot Rydmanin vanhemmat olivat kruununvouti August Johan Rydman ja Ida Agata Sandberg. Hän pääsi ylioppilaaksi Oulun suomalaisesta yksityislyseosta 1884 ja suoritti Helsingin yliopistossa yleisen oikeustutkinnon 1889. Rydman sai varatuomarin arvon 1892. Rydman oli Oulussa valtuuston sihteerinä 1892, Kotkassa kaupunginkasöörinä, kaupunginkamreerina ja valtuuston sihteerinä vuodesta 1892, oikeusneuvosmiehenä vuodesta 1894, vt. pormestarina 1903–1904 sekä vakinaisena pormestarina 1904–1906. Tämä jälkeen Rydman toimi Kotkan rahatoimikamarin puheenjohtajana sekä valtuuston sihteerinä ja harjoitti myös laajaa asianajotointa. Rydman kuoli sydänkohtaukseen joulun alla 1915. Rydman harrasti metsästystä ja hän ansioitui suomenajokoirarodun jalostajana. Rydman oli naimisissa vuodesta 1892 Anna Westerlundin kanssa. == Lähteet == Luokka:Suomalaiset juristit Luokka:Kotkan kaupunginjohtajat Luokka:Vuonna 1864 syntyneet Luokka:Vuonna 1915 kuolleet
Robert Symonds

Robert Symonds (1. joulukuuta 1926 Bristow, Oklahoma – 23. elokuuta 2007 Los Angeles, Kalifornia) oli yhdysvaltalainen näyttelijä. Symonds opiskeli näyttelemistä Texasin yliopistossa ja aloitti työuransa teatterissa. Hän esiintyi muun muassa Broadway-näytelmissä Cyrano de Bergerac (1968), Saituri (1969), Venetsian kauppias (1973) ja Viettelyksen vaunu (1973). Filmirooleja hänellä oli esimerkiksi elokuvissa Manaaja (1973), Ja oikeutta kaikille (1979), Päävärit (1998) ja Ota kiinni jos saat (2002). Symonds näytteli myös televisiosarjassa Dynastia (1982–1987). Symonds oli näyttelijä Priscilla Pointerin aviomies ja näyttelijä Amy Irvingin isäpuoli. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1926 syntyneet Luokka:Vuonna 2007 kuolleet
Arvo Ossian Ruuth

Arvo Ossian Ruuth (12. helmikuuta 1877 Saarijärvi – 17. marraskuuta 1929 Rauma) oli suomalainen juristi ja Rauman pormestari.Ylioppilasmatrikkeli 1853–1899Kuolleita, Helsingin Sanomat, 19.11.1929, nro 314, s. 3, Kansalliskirjaston digitaaliset aineistot Ruuthin vanhemmat olivat puustellintarkastaja Henrik Ruuth ja Hanna Holmstén. Hän pääsi ylioppilaaksi yksityistodistuksella Helsingin suomalaisesta normaalilyseosta 1896 ja suoritti Helsingin yliopistossa yleisen oikeustutkinnon 1903. Ruuth sai varatuomarin arvon 1906. Ruuth oli Kuopion poliisilaitoksella sihteerinä 1906–1910. Hän oli sitten Raumalla oikeusneuvosmiehenä vuodesta 1910 ja pormestarina vuodesta 1917 alkaen. Ruuth oli naimisissa vuodesta 1907 Ingrid Piispasen kanssa. == Lähteet == Luokka:Suomalaiset juristit Luokka:Rauman pormestarit ja kaupunginjohtajat Luokka:Vuonna 1877 syntyneet Luokka:Vuonna 1929 kuolleet
Lars-Eric Bergstén

Lars-Eric Ole "Eurico" Bergstén (13. elokuuta 1913 Helsinki – 6. maaliskuuta 1999 São Paulo, Brasilia) oli suomalainen helluntailiikkeen pastori ja lähetyssaarnaaja. Sota-aikana Bergstén palveli lääkintämiehenä ja toimi ruotsinkielisen Filadelfia-seurakunnan johtajana. Bergstén perheineen aloitti lähetystyön Brasiliassa vuonna 1948. Bergsténin lähetystyötehtävä Brasiliassa oli erittäin merkittävä ja hän saavutti arvostetun aseman raamatunopettajana ja hengellisenä johtajana.Ahonen 1994, s. 280 == Elämä ja ura == Lars-Eric Bergstén syntyi Helsingissä vuonna 1913 luterilaiseen perheeseen. Bergstén tuli uskoon 17-vuotiaana osallistuessaan evankeliselle nuorisoleirille ja teki päätöksen Jeesuksen seuraamisesta. Vuonna 1936 Bergstén meni naimisiin Ester Lindforsin kanssa, joka työskenteli evankelistana. Bergsténeille syntyi viisi lasta. 1930-luvulla Bergstén työskenteli saarnaajana Sulvalla ja Koivulahdessa. Vuonna 1942 Bergstén kutsuttiin Helsingin Filadelfia- seurakunnan pastoriksi. Hän toimi kirkon johdossa sota-aikaan, joka muodosti vaikeuksia. Bergsténin aikana Filadelfia-seurakunta kasvoi 200 jäsenestä tuhanteen.Herberts 1994, s. 190 Bergsténit lähtivät lähetystyöhön Brasiliaan syyskuussa 1948. Ensimmäisen sopeutumisvuotensa he viettivät Belo Horizontessa tutustuen Assemblies of Godin työhön. Tämän jälkeen Bergsténit toimivat Salvadorissa (1949–1956), São Paulossa (1961–1967) ja Rio de Janeirossa (1967–1973). Lyhyempien asuinpaikkojen jälkeen Bergsténit muuttivat vuonna 1978 asumaan São Pauloon. Bergsténiä on luonnehdittu innokkaaksi ja yksilöstä kiinnostuneeksi saarnaajaksi. Bergsténin julistamisessa oli herätyssävy ja hänellä oli rikas rukouselämä. Hän on saanut osakseen suurta kunnioitusta Brasiliassa. Bergsténin vaimo Ester kuoli auto-onnettomuudessa vuonna 1987. Bergstén vieraili Suomessa säännöllisesti. Hän kuoli São Paulossa maaliskuussa 1999. == Teokset == Bergstén on kirjoittanut 35 kommenttia CPAD:n lehteen sekä viisi teologista opetuskirjaa. Kirjat koottiin vuonna 1999 yhdeksi teokseksi Teologia Sistemática. == Lähteet == * === Viitteet === Luokka:Suomen helluntaiherätyksen lähetystyöntekijät Luokka:Suomalaiset helluntailaiset pastorit Luokka:Vuonna 1913 syntyneet Luokka:Vuonna 1999 kuolleet
Arthur Mauritz Pontán

Arthur Mauritz Pontán (27. lokakuuta 1868 Mikkeli – 12. kesäkuuta 1909 Pietarsaari) oli suomalainen juristi ja Pietarsaaren pormestari.Ylioppilasmatrikkeli 1853–1899 Pontánin vanhemmat olivat kapteeni, lääninrahastonhoitaja Gustaf Mauritz Ferdinand Pontán ja Maria Karolina Karén. Hän pääsi ylioppilaaksi Helsingin yksityislyseosta 1888 ja suoritti Helsingin yliopistossa yleisen oikeustutkinnon 1893. Pontán sai varatuomarin arvon 1896. Pontán oli Pietarsaaressa pormestarina vuodesta 1899 alkaen. Hän kuoli kesäkuussa 1909 umpisuolentulehdukseen.Kuollut, Kokkola, 15.06.1909, nro 64, s. 3, Kansalliskirjaston digitaaliset aineistot Pontán oli naimisissa vuodesta 1898 Alma Suoma Lohsen kanssa. Heidän tyttärensä oli tanssija ja tanssinopettaja Marianne Pontán.Rafael Olinin Geneanet-sivusto : Marianne Pontán == Lähteet == Luokka:Suomalaiset juristit Luokka:Pietarsaaren pormestarit ja kaupunginjohtajat Luokka:Vuonna 1868 syntyneet Luokka:Vuonna 1909 kuolleet
Audi S7

Audi S7 on Audin vuodesta 2011 lähtien valmistama edustusluokan automalli, joka on urheilullisempi versio Audi A7 -mallisarjasta. Se sijoittuu mallistossa RS7:n alapuolelle. == Audi S7 C7 (2011–2018) == Audi A7 (C7) -malliin perustuva S7 esiteltiin Frankfurtin autonäyttelyssä syyskuussa 2011. Autossa on kaksoisturboahdettu 4,0-litrainen V8-moottori teholtaan 420 hevosvoimaa. Voimansiirtona on seitsemänportainen kaksoiskytkinvaihteisto ja neliveto. Vuonna 2014 tehtiin uudistuksia muun muassa etusäleikköön ja takavaloihin. Kaikki valot toteutettiin LED-tekniikalla, ja lisävarusteena ajovaloihin oli saatavana LED-matriisivalot. Moottorin teho nousi 450 hevosvoimaan. == Audi S7 C8 (2019–) == Audi A7 (C8) -malliin perustuva S7 esiteltiin keväällä 2019. Euroopan markkinoilla sen moottorina on 3,0-litrainen V6 TDI -dieselmoottori teholtaan 349 hevosvoimaa. Muilla markkina-alueilla autossa käytetään 2,9-litraista V6 TFSI -bensiinimoottoria, jonka teho on 450 hevosvoimaa. Kummankin moottorin yhteydessä on sekä tavallinen turboahdin että sähköinen ahdin ja 48 voltin kevythybridijärjestelmä. Voimansiirtona on kahdeksanportainen automaattivaihteisto ja vetotapana neliveto. == Lähteet == == Aiheesta muualla == S7 Luokka:E-segmentin autot Luokka:2010-luvun autot Luokka:2020-luvun autot
Johan Gustaf Paavola

Johan Gustaf Paavola (20. maaliskuuta 1848 Pudasjärvi – 25. marraskuuta 1887 Tornio) oli suomalainen juristi ja Tornion pormestari.Ylioppilasmatrikkeli 1853–1899Dödsfall, Finlands Allmänna Tidning, 26.11.1887, nro 275, s. 1, Kansalliskirjaston digitaaliset aineistot Paavolan vanhemmat olivat sahanhoitaja Johan Paavola ja Gustava Lovisa Riekki. Hän pääsi ylioppilaaksi Oulun alkeisoppilaitoksesta 1868 ja suoritti Helsingin yliopistossa tuomarintutkinnon 1873. Paavola sai varatuomarin arvon 1876. Paavola oli Torniossa pormestarina vuodesta 1883 alkaen. Johan Gustaf Paavola oli naimisissa vuodesta 1883 Deddy Olivia Bergin kanssa. == Lähteet == Luokka:Suomalaiset juristit Luokka:Tornion kaupunginjohtajat Luokka:Vuonna 1848 syntyneet Luokka:Vuonna 1887 kuolleet
Erik Enge (näyttelijä)

Erik Sune Enge (ent. Lönngren; s. 25. heinäkuuta 1996Erik Enge. Mr. Koll. Tukholma) on suomalais-ruotsalainen elokuvanäyttelijä, joka on työskennellyt molemmissa kotimaissaan. Engen ura alkoi Ulrika Bengtsin elokuvissa Iris ja Oppipoika, ja hänet nähtiin myös televisiosarjassa Silta. Engen varsinainen läpimurto tapahtui ruotsalaiselokuvassa Tiikerit (2021), joka perustuu jalkapalloilija Martin Bengtssonin omaelämäkertaan, ja hänen roolisuorituksensa palkittiin Rooman ja Göteborgin elokuvajuhlilla. Enge syntyi Tukholmassa, mutta hänen perheensä muutti Ahvenanmaalle, kun hän oli muutaman kuukauden ikäinen. Hänen äitinsä on ahvenanmaalainen ja isänsä riikinruotsalainen. Hän otti 2020-luvun vaihteessa sukunimekseen isänäitinsä tyttönimen Enge. ==Lähteet== ==Aiheesta muualla== * * * Sahlgren-Fodstad, Silja: ”När rollkaraktären lider måste du som skådespelare känna det.” Svenska YLE. Luokka:Vuonna 1996 syntyneet Luokka:Suomalaiset näyttelijät Luokka:Ruotsalaiset näyttelijät Luokka:Elävät henkilöt
Robert Näkki

Robert Näkki (17. maaliskuuta 1877 Vehkalahti – 7. tammikuuta 1939 Helsinki) oli suomalainen juristi, asianajaja ja Lappeenrannan pormestari.Ylioppilasmatrikkeli 1853–1899Defensor legis : Suomen asianajajaliiton äänenkannattaja, 01.01.1939, nro 1-2, s. 44, Kansalliskirjaston digitaaliset aineistot Robert Näkin vanhemmat olivat työmies, itsellinen Erik (Uus)Näkki ja Helena Korjus. Hän pääsi ylioppilaaksi Haminan ruotsalaisesta yksityislyseosta 1895 ja suoritti Helsingin yliopistossa oikeustutkinnon vuonna 1900. Näkki sai varatuomarin arvon 1903. Näkki oli Lappeenrannassa pormestarina 1904–1906. Hän toimi sittemmin asianajajana Lappeenrannassa ja myöhemmin Helsingissä. Näkki oli Suomen Asianajajaliiton jäsenenä vuodesta 1920 alkaen. Robert Näkki oli naimisissa vuodesta 1925 Lempi Sereniuksen kanssa. == Lähteet == Luokka:Suomalaiset juristit Luokka:Suomalaiset asianajajat Luokka:Lappeenrannan kaupunginjohtajat Luokka:Vuonna 1877 syntyneet Luokka:Vuonna 1939 kuolleet
Charles Wilhelm Nylander

Charles Wilhelm Nylander (25. marraskuuta 1858 Oulu – 7. lokakuuta 1903 Pori) oli suomalainen juristi, asianajaja ja Kokkolan pormestari.Ylioppilasmatrikkeli 1853–1899Kuolleita, Päivälehti, 08.10.1903, nro 233, s. 2, Kansalliskirjaston digitaaliset aineistotKuollut, Kansalainen, 09.10.1903, nro 116, s. 2, Kansalliskirjaston digitaaliset aineistot Nylanderin vanhemmat olivat kihlakunnantuomari, pormestari Simon Wilhelm Nylander ja Emma Charlotta Ståhlberg. Hän pääsi ylioppilaaksi Oulun ruotsalaisesta lyseosta 1877 ja suoritti Helsingin yliopistossa oikeustutkinnon vuonna 1883. Nylander toimi aluksi köyhäin asianajajana Helsingissä sekä hoiti isänsä virkavapauden aikana Liperin tuomiokunnan tuomarin virkaa. Hän oli Kokkolan pormestarina 1887–1894. Nylander toimi sittemmin asianajajana ja liikemiehenä Porissa ja oli Porissa kaksi vuotta rahatoimikamarin sihteerinä. Nylander otti osaa Koudan puutavarayhtiön (Kovda Aktiebolag) perustamiseen, kuului sitten yhtiön johtokuntaan ja toimi yhtiön lakimiehenä Suomessa. Yhtiön siirryttyä toisiin käsiin Nylander palasi noin vuosi ennen kuolemaansa takaisin Poriin, jossa hän toimi asianajajana. == Lähteet == Luokka:Suomalaiset juristit Luokka:Suomalaiset asianajajat Luokka:Kokkolan kaupunginjohtajat Luokka:Vuonna 1858 syntyneet Luokka:Vuonna 1903 kuolleet
Tampereen Esikoislestadiolaisten rukoushuone

Tampereen Esikoislestadiolaisten rukoushuone on esikoislestadiolaisen herätysliikkeen kirkkorakennus, joka sijaitsee Tampereen Viinikan kaupunginosassa. Se on Tampereen Eteläisen seurakunnan Viinikan kirkon välittömässä läheisyydessä. == Katso myös == * Uskonto Tampereella * Esikoislestadiolaiset == Lähteet == Esikoislestadiolaisten rukoushuone Luokka:Esikoislestadiolaiset rukoushuoneet Luokka:Tampereen kirkkorakennukset
Al-Karak

Al-Karak () eli Kerak on kaupunki Jordaniassa. Kaupunki sijaitsee noin 20 kilometrin päässä Kuolleenmeren rannikosta ja se tunnetaan esimerkiksi ristiretkien aikaisesta Kerakin linnasta. Kaupungin asukasluku oli vuonna 2020 36 466 ja asukkaisiin kuului muslimeja, sekä kristittyjä. ==Maantiede== Al- Karak sijaitsee Jordanian keskiosan länsiosassa Wadi Al-Karakin varrella. Kuollutmeri sijaitsee noin 24 kilometriä kaupungista länteen. Al-Karakin korkeus merenpinnasta on noin 950 metriä. ==Historia== Kerak eli tuolloinen Kir-Moab oli aikanaan yksi muinaisen Moabin tärkeimmistä kaupungeista. Kir- Moab on saattanut olla jopa koko valtakunnan pääkaupunki. Paikalla on tehty kaivauksia, joissa löydettiin esimerkiksi tiettävästi Moabin kuningas Mesan teettämä Kerakin piirtokirjoitus. Nykyinen nimi Al-Karak eli Kerak on mahdollisesti johdettu aramealaisesta nimestä karkha, joka tarkoittaa yksinkertaisesti kaupunkia. Ptolemaios käyttää paikasta nimeä Charachmovα (Χαραχμωβα). Paikan mainitsee myös Madaban kartta ja Stefanos Byzantionlainen. Al-Karak katoaa myöhemmin pitkähköksi aikaa historiallisista lähteistä. Sitä ei mainita lainkaan esimerkiksi muslimien valloitusretkien yhteydessä. Paikasta tuli kuitenkin jälleen hyvin tärkeä ristiretkien aikana, kun Jerusalemin kuningas Fulk rakennutti voimakkaan Kerakin linnan vuonna 1142. Linna hallitsi vanhaa muslimien pyhiinvaellusreittiä Syyrian Damaskoksesta, sekä yhteyksiä Egyptistä Syyriaan. Erityisiä hankaluuksia muslimien kannalta tuotti linnan myöhempi haltija Renaud de Châtillon, joka johti uhkaavaa mutta lopulta epäonnistunutta sotaretkeä vielä etelämmäksi kohti Arabian niemimaata. 1170-luvulta lähtien Nur al-Din ja Salah al-Din (eli Saladin) yrittivät tässä epäonnistuen vallatta linnaa. Tässä onnistuttiin vasta vuonna 1188. Myöhemmin aluetta hallitsivat eri aijubidien ruhtinaat, sekä mamelukit. Mamelukkien kaudella Al-Karak oli hallinnollisen alueen (mamlaka) keskus. Al-Karak oli menettänyt strategisen asemansa osmanien valtakunnan kaudella. He rakennuttivat kuitenkin paikalle useita hallinnollisia rakennuksia vuonna 1893. Olot eivät olleet täysin rauhalliset. Vuonna 1911 oli puhjennut esimerkiksi verotuksen ja asevelvollisuuden vastainen Karakin kapina. Yhdistyneen kuningaskunnan saatua alueen hallintaansa ensimmäisen maailmansodan jälkeen perustettiin Transjordania. Al-Karak oli Ajlunin ja al- Saltin ohella yksi alueelle muodostetun kolmen hallinnollisen alueen keskus. Transjordania itsenäistyi myöhemmin nykyisenä Jordaniana. Joulukuussa 2016 asemiehet iskivät kaupunkiin surmaten 13 ja haavoittaen 44 maan pahimmassa terrori-iskussa kymmeneen vuoteen. ==Väestö== thumb|Katukuvaa. Al-Karakin asukasluku oli vuonna 2020 36 466. Vuoden 2004 arvion mukaan vastaava lukema oli 20 280. Kaupungin asukkaat ovat muslimeja ja kristittyjä. Kaupungin kristityt kuuluvat ortodoksiseen ja katoliseen kirkkoon. ==Lähteet== Luokka:Jordanian kaupungit
Arvid Nordenstreng

Arvid Alexander Nordenstreng (31. joulukuuta 1870 Hämeenlinna – 1. syyskuuta 1944 Helsinki) oli suomalainen juristi, asianajaja ja Hangon pormestari.Ylioppilasmatrikkeli 1853–1899Pormestari Arvid Nordenstreng, Hangon Sanomat, 31.12.1930, nro 77, s. 1, Kansalliskirjaston digitaaliset aineistot Nordenstrengin vanhemmat olivat kuvernööri, kenraaliluutnantti Hjalmar Sebastian Nordenstreng ja Helena Sofia Lovisa Jägerhorn. Hän pääsi ylioppilaaksi Haminan kadettikoulusta 1888 ja suoritti Helsingin yliopistossa oikeustutkinnon vuonna 1892. Nordenstreng sai varatuomarin arvon 1895. Nordenstreng toimi asianajajana Lahdessa 1897–1902 ja oli oikeusneuvosmiehenä Porissa 1902–1908. Hän oli Hangon pormestarina 1908–1940. Nordenstreng oli Hangossa vapaapalokunnan päällikkönä ja johtokunnan puheenjohtajana. Hän kuului Hangon Uimaseuran perustajiin ja oli seuran puheenjohtajana. Nordenstreng oli myös Hangon Säästöpankin hallituksen puheenjohtajana. Arvid Nordenstreng oli naimisissa vuodesta 1897 Maria (Maju) Blåfieldin kanssa. == Lähteet == Luokka:Suomalaiset juristit Luokka:Suomalaiset asianajajat Luokka:Hangon kaupunginjohtajat Luokka:Vuonna 1870 syntyneet Luokka:Vuonna 1944 kuolleet
Kyläbaari

Kyläbaari on Portion Boysin vuonna 2021 julkaistu kappale, jonka on sanoittaneet Raimo Paavola ja Janne Rintala sekä säveltäneet Mikael Forsby ja Janne Rintala. Kappale ylsi Suomen virallisella singlelistalla sijalle 15. == Lähteet == Luokka:Portion Boysin kappaleet Luokka:Vuoden 2021 kappaleet
Khutba

Khutba () on islaminuskossa perjantairukoukseen kuuluva saarna, jonka khatib pitää moskeijan saarnastuolista eli minbarista käsin.Al-Misri 2007, s. 205–207 Khutba kuuluu myös islamilaisiin id-juhlallisuuksiin ja erityisiin tilanteisiin, kuten auringonpimennyksiin tai ankaran kuivuuden uhatessa. Perjantairukouksessa se edeltää rituaalista rukousta (salat), muissa tapauksissa khutba tulee sen jälkeen. == Rituaalin kulku == Rituaali alkaa rukouskutsulla (adhan). Sen aikana khatib eli saarnan esittäjä istuu. Toinen rukouskutsu moskeijassa jo oleville eli iqama luetaan, kun khatib asettuu paikalleen. Saarna jakautuu kahteen osaan, jotka khatib esittää seisaaltaan. Niiden välissä hän istuu.Al-Misri 2017, s. 206–207 Kaksiosaiseen khutbaan kuuluu viisi osaa seuraavassa järjestyksessä (kolme ensimmäistä ovat pakollisia kummassakin saarnassa): # fraasi al-hamdu lillah (ylistys Jumalalle) # siunausformula profeetalle (Jumala siunatkoon häntä ja antakoon hänelle rauhan) # muistutus jumalanpelosta, mihin riittää sanoa ”Totelkaa Jumalaa” # lausutaan yksi Koraanin jae ainakin toisessa saarnoista # uskovien tuonpuoleista elämää koskeva rukous toisessa saarnoista. Puhujan tulee olla rituaalisen puhtauden tilassa, alastomuus peitettynä. Saarnojen välissä on pakollista istua. Puhujan äänen tulee olla niin kuuluva, että neljäkymmentä osallistujaa voi sen kuulla. Al-Misri 2017, s. 206–207 Seuraavat asiat ovat suositeltavia (sunna): puhuja seisoo saarnastuolissa (minbar) tai muulla korkealla paikalla; sanoo as-salamu alaikum (rauha olkoon kanssanne) saapuessaan moskeijaan ja toisen kerran noustessaan puhumaan; istuu, kunnes muessin kutsuu toisen kerran rukoukseen; nojaa puhuessaan sauvaan, jouseen tai miekkaan, joka on vasemmassa kädessä eikä liikuttele käsiään; katsoo kuulijoita eikä kääntele päätään puolelta toiselle.Al-Misri 2017, s. 206–207 == Lähteet == * === Viitteet === Luokka:Islamilaiset käsitteet
Arndt Wilhelm Nohrström

Arndt Wilhelm Nohrström (21. joulukuuta 1850 Savonlinna – 8. toukokuuta 1890 Savonlinna) oli suomalainen juristi ja Savonlinnan pormestari.Ylioppilasmatrikkeli 1853–1899 Arndt Wilhelm Nohrströmin vanhemmat olivat Savonlinnan reaalilyseon kollega Johan Wilhelm Nohrström ja Klara Lovisa Olsoni. Hän pääsi ylioppilaaksi Porvoon kymnaasista 1871 ja suoritti Helsingin yliopistossa tuomarintutkinnon ja oikeustutkinnon vuonna 1879. Nohrström sai varatuomarin arvon 1882. Nohrström oli Savonlinnan pormestarina vuodesta 1886 lähtien. Hän lähti torstaiaamuna 8. toukokuuta 1890 kotoaan kysymään lääkärin neuvoa häntä pidempään vaivanneeseen ikenien pakotukseen. Nohrström ei kuitenkaan palannut kotiinsa ja hänet löydettiin Talvisalon rannasta veteen kuolleena seuraavan päivän aamuna. Savonlinnasta, Savonlinna, 14.05.1890, nro 20, s. 2, Kansalliskirjaston digitaaliset aineistotSavo- Karjala, 12.05.1890, nro 54, s. 3, Kansalliskirjaston digitaaliset aineistot Arndt Wilhelm Nohrström oli naimisissa vuodesta 1883 Anna Ottilia Schaumanin kanssa. Heidän poikansa oli kirjastonhoitaja ja kirjallisuuden ruotsintaja Holger Nohrström.Ylioppilasmatrikkeli 1902, matrikkelinumero 27766 Holger Nohrström == Lähteet == Luokka:Suomalaiset juristit Luokka:Savonlinnan kaupunginjohtajat Luokka:Vuonna 1850 syntyneet Luokka:Vuonna 1890 kuolleet
Kasimir Uno Montin

Kasimir Uno Montin (5. elokuuta 1856 Uusikaarlepyy – 25. helmikuuta 1932 Viipuri) oli suomalainen tuomari ja Rauman pormestari.Ylioppilasmatrikkeli 1853–1899Dödsfall, Hufvudstadsbladet, 28.01.1932, nro 27, s. 7, Kansalliskirjaston digitaaliset aineistot Montinin vanhemmat olivat pormestari Abraham Wilhelm Montin ja Wilhelmina Lindebäck. Hän pääsi ylioppilaaksi Turun ruotsalaisesta klassillisesta lyseosta 1877 ja suoritti Helsingin yliopistossa oikeustutkinnon vuonna 1883. Montin sai varatuomarin arvon 1885. Montin oli Rauman pormestarina 1887–1905 ja sen jälkeen vuodesta 1905 Mäntsälän sekä vuodesta 1910 Sortavalan tuomiokunnan tuomarina. Montin jäi eläkkeelle 1926 Montin oli naimisissa vuodesta 1887 Anna Maria Hanneliuksen kanssa. == Lähteet == Luokka:Suomalaiset tuomarit Luokka:Rauman pormestarit ja kaupunginjohtajat Luokka:Vuonna 1856 syntyneet Luokka:Vuonna 1932 kuolleet
Sarkotesta

Sarkotesta on kasvianatomiassa siemenkasvien siemenen kuoren eli testan pehmeä, mehevä kerros. Sarkotesta syntyy kehittyvän siemenaiheen ulommasta kalvosta. Se voi olla värikäs ja toimia houkuttimena siemeniä levittäville eläimille.Tieteen termipankki 18.12.2021: Kasvitiede: sarkotesta. Sarkotesta voi kehittyä siemenvaipaksi eli arillukseksi, mutta kaikki siemenvaipat eivät anatomisesti kehity siemenaiheen kalvosta vaan vaihtoehtoisesti sikiäimeen kiinnittyvästä perästä. Esimerkiksi granaattiomenan hedelmän syötävä, mehevä osa koostuu siemeniä ympäröivästä sarkotestasta. == Lähteet == Luokka:Kasvianatomia
Argentiinan naisten jääkiekkomaajoukkue

Argentiinan naisten jääkiekkomaajoukkue edustaa Argentiinaa kansainvälisissä naisten jääkiekko-otteluissa. Vuosina 2021–2023 maassa oli 240 rekisteröityä naisjääkiekkoilijaa, mutta joukkueella ei ollut sijoitusta Kansainvälisen jääkiekkoliiton IIHF:n ylläpitämässä naisten maailmanrankingissa. Sijoitusta se ei saanut myöskään vuonna 2024, mutta naispelaajien määrä nousi yli 350:n. Vuonna 2016 IIHF:n järjestämässä Pan-American Ice Hockey Tournamentissa joukkue saavutti hopeaa. Turnaukseen otti osaa Latinalaisen Amerikan jääkiekkomaajoukkueita. Argentiina osallistui turnaukseen kahdella naisten joukkueella. == Lähteet == Luokka:Argentiinan urheilu Luokka:Naisten jääkiekkomaajoukkueet
Australian naisten jääkiekkomaajoukkue

Australian naisten jääkiekkomaajoukkue edustaa Australiaa kansainvälisissä naisten jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 825 rekisteröitynyttä naisjääkiekkoilijaa, vuonna 2024 yli 1 300. Vuonna 2024 maajoukkue oli Kansainvälisen jääkiekkoliiton IIHF:n ylläpitämässä naisten maailmanrankingissa 31. sijalla. == Sijoitukset == === Maailmanmestaruuskilpailuissa === * 2000 – 1. divisioonan B-lohkon karsinta, 4. * 2001 – 1. divisioonan B-lohkon karsinta, 3. * 2003 – 3. divisioona, 1. * 2004 – 2. divisioona, 5. * 2005 – 3. divisioona, 5. * 2007 – 3. divisioona, 1. * 2008 – 2. divisioona, 6. * 2011 – 3. divisioona, 2. * 2012 – 2. divisioonan A-lohko, 3. * 2013 – 2. divisioonan A-lohko, 3. * 2014 – 2. divisioonan A-lohko, 6. * 2015 – 2. divisioonan B-lohko, 5. * 2016 – 2. divisioonan B-lohko, 1. * 2017 – 2. divisioonan A-lohko, 6. * 2018 – 2. divisioonan A-lohko, 4. * 2019 – 2. divisioonan A-lohko, 6. * 2020 – 2. divisioonan B-lohko, 1. * 2021 – 2. divisioonan B-lohkon turnaus peruttiin koronaviruspandemian vuoksi. * 2022 – 2. divisioonan B-lohko, 2. * 2023 – 2. divisioonan B-lohko, 2. * 2024 – 2. divisioonan B-lohko, 2. === Maailmanranking === * 2003 – 22. * 2004 – 21. * 2005 – 22. * 2006 – 23. * 2007 – 23. * 2008 – 22. * 2009 – 23. * 2010 – 25. * 2011 – 24. * 2012 – 24. * 2013 – 23. * 2014, helmikuu – 27. * 2014, huhtikuu – 28. * 2015 – 29. * 2016 – 28. * 2017 – 27. * 2018, helmikuu – 30. * 2018, huhtikuu – 30. * 2019 – 29. * 2020 – 29. * 2021 – 29. * 2022, helmikuu – 33. * 2022, syyskuu – 33. * 2023 – 31. * 2024 – 31. == Lähteet == Luokka:Australian jääkiekko Luokka:Naisten jääkiekkomaajoukkueet